Diari Oficial de la Generalitat Valenciana


Sumari del DOGV 4645, del 05-12-2003 (2003/12255)

Informació pública de les bases per a la selecció d'urbanitzador, i modificació a gestió indirecta, del pla parcial i programa d'actuació integrada del sector I-5 Albaida.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4645

Data del DOGV
:   05-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12835


Organisme emissor
:   Ajuntament de Xàtiva

Tipus de document
:   Anunci

Informació pública de les bases per a la selecció d'urbanitzador, i modificació a gestió indirecta, del pla parcial i programa d'actuació integrada del sector I-5 Albaida. [2003/F12911]
  
Es dóna compte que per acord de la Comissió de Govern de data 4 de febrer de 2002, es va encarregar a l'empresa Tecnival, SCV, la redacció d'un pla parcial i el programa d'actuació integrada, d'iniciativa municipal, de la unitat d'execució del sector I-5 Albaida, sòl urbanitzable industrial, amb una superfície total de 409.195 metres quadrats.
  
Amb posterioritat, per acord plenari de data 7 de febrer de 2002, es va aprovar, motivat per la urgència a urbanitzar el sector, com a forma de gestió la gestió directa, si bé permetent la variació a gestió indirecta, a fi d'agilitzar la urbanització d'este, i declarant la compatibilitat d'ambdues.
  
Vist que per Tecnival, SCV, s'ha elaborat, conforme a l'encàrrec municipal, el pla parcial i el programa d'actuació integrada, de la unitat d'execució del sector I-5 Albaida del sòl urbanitzable industrial, així com unes bases per a la selecció de l'urbanitzador del programa d'actuació integrada del sector I-5, a fi de determinar les condicions per a la presentació d'un programa d'actuació integrada per «gestió indirecta», a la vista de l'aparició d'iniciatives privades per a la seua gestió.
  
Atés el que s'establix en els articles 45, 47 i 52 de la Llei 6/1994, de 15 de novembre, Reguladora de l'Activitat Urbanística, per a l'elaboració, tramitació i aprovació de programes d'actuació, i dels plans parcials, així com per a l'aprovació de bases orientatives per a la selecció de l'urbanitzador que concreten raonablement les prioritats públiques, pel que fa a l'execució de l'actuació per iniciativa privada.
  
En virtut de la Resolució de l'Alcaldia de data 19 de novembre de 2003, es va sotmetre a informació pública, durant un mes, el pla parcial de la totalitat del sector I-5, i exhibir-ne la documentació completa, que es podrà consultar en este ajuntament, Departament d'Urbanisme, i les «Bases per a la selecció de l'urbanitzador del programa d'actuació integrada del sector I-5 Albaida, de sòl urbanitzable industrial», a fi de determinar les condicions per a la presentació d'un programa d'actuació integrada per «gestió indirecta». L'exposició al públic es realitzarà mitjançant anunci en un diari d'informació general editat a la comunitat i simultàniament en el Diari Oficial de la Generalitat Valenciana, durant el qual es podran formular al·legacions, com també es podrà consultar en este ajuntament, Departament d'Urbanisme, les actuacions que es deriven de la referida documentació.
  
Simultàniament es tramitarà la proposta de programa d'actuació integrada, del sector I-5, que se sotmetrà a informació pública, i l'avantprojecte d'urbanització, mitjançant la publicació d'un anunci en un diari d'informació general editat a la comunitat i simultàniament en el Diari Oficial de la Generalitat Valenciana, durant el qual es podran formular al·legacions, així com es podran consultar en este ajuntament les actuacions que es deriven de la referida documentació i presentar, per a la incorporació a estes, tant al·legacions com alternatives tècniques que pretenguen competir amb la que s'exposa al públic, com també proposicions juridicoeconòmiques per a executar qualsevol de les alternatives. La selecció de l'urbanitzador se sotmetrà a les clàusules de les bases orientatives.
  
El període d'exposició al públic d'una primera iniciativa de programa s'efectuarà per un període de 20 dies hàbils. Si algú haguera iniciat una segona exposició d'una altra en competència amb aquella, pertocarà la pròrroga de terminis regulada en l'article 46.4, per 20 dies addicionals, comptats des de la publicació de l'edicte en el Diari Oficial de la Generalitat Valenciana.
  
Les proposicions juridicoeconòmiques es presentaran durant els cinc dies hàbils següents al venciment de l'últim dels terminis d'exposició pública, amb la finalitat que haja transcorregut el període d'al·legacions de la totalitat de la documentació urbanística exposada al públic, programa d'actuació del pla parcial i de les bases, i aportat la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament, en la següent data hàbil a la conclusió del termini per a presentar-les.